title: -bob: Fayllar boshqaruvi - 9-sinf Informatika va axborot texnologiyalari
text: Uning afzalligi shundaki, bu usulda maʼlumotlarni kiritishga
  qaraganda elektron jadval maʼlumotlarini import qilish juda tez
  amalga oshishi mumkin. Ayniqsa, milliondan ortiq qator va 16000 ta
  ustunni import qilishingiz mumkin boʻlganida! Yana bir afzallik shuki,
  ular boshqa elektron jadval dasturiga import qilinishi mumkin.
  .csv faylini import qilmoqchi boʻlganingizda, buning eng oson
  yoʻli uni elektron jadvalingizda ochish va .xls fayl kengaytmasi
  sifatida saqlashdir.
  Import qilinadigan va ochilishi mumkin boʻlgan boshqa fayl
  turlariga namuna:
  • .xml: kompyuter tizimi va maʼlumotlar bazasi o‘zaro mos
  kelmaydigan formatdagi maʼlumotlarni saqlaydi, XML
  maʼlumot saqlashning dastur va qurilmalarga bogʻliq
  boʻlmagan mustaqil usulini taqdim etadi. U turli xil dasturlar
  o‘rtasida ma’lumot almashinishni osonlashtirish uchun
  ularni matn formatida saqlaydi. XML faylini ochishning
  eng oson usuli – uni ikki marta ustiga bosish va shaxsiy
  kompyuterda o‘rnatilgan standart dasturlarning qaysi biri
  faylni ochishi kerakligi tanlab berishingiz kerak bo‘ladi.
  • .zip: siqish texnologiyasidan foydalanilgan fayl formati.
  Asosan ushbu fayl formatidan ma’lumotni yuborish uchun
  foydalaniladi.
  • .pdf: bepul yuklab olinadigan dastur yordamida fayllarni
  ochish va oʻqish imkonini beruvchi fayl formati.
  • .txt: formatlarsiz oddiy matn fayl formati.